
               հոկտեմբերի 22-ի N         - Ն որոշման
Կ Ա Ր Գ

ՄԱՐԴՈՒ ԻՐԱՎՈՒՆՔՆԵՐԻ ԵՎՐՈՊԱԿԱՆ ԴԱՏԱՐԱՆԻ ՎՃԻՌՆԵՐՈՎ
 ԿԱՄ ՈՐՈՇՈՒՄՆԵՐՈՎ ՍԱՀՄԱՆՎԱԾ ԱՐԴԱՐԱՑԻ ՓՈԽՀԱՏՈՒՑՄԱՆ ՏՐԱՄԱԴՐՄԱՆ, ԱՅՆ ՍՏԱՆԱԼՈՒ ՆՊԱՏԱԿՈՎ ՆԵՐԿԱՅԱՑՎՈՂ 
ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿԻ ԵՎ ԴՐԱՆՑ ՆԵՐԿԱՅԱՑՄԱՆ 
ԳԼՈՒԽ 1

ԸՆԴՀԱՆՈՒՐ ԴՐՈՒՅԹՆԵՐ
1. Սույն կարգով սահմանվում են Մարդու իրավունքների եվրոպական դա​տա​րանի (այսուհետ՝ եվրոպական դատարան) վճիռներով կամ որոշումներով սահ​մանված արդարացի փոխհատուցման տրամադրման, այն ստանալու նպատակով ներկայացվող անհրաժեշտ փաստաթղթերի ցանկը և դրանց ներկայացման հետ կապված հարաբերությունները:
2. Եվրոպական դատարանի վճիռներով կամ որոշումներով սահմանված ար​դարացի փոխհատուցման վճարման ընթացակարգը, որպես եվրոպական դատա​րանի վճիռների և որոշումների կատարման գործընթացի բաղադրիչ, գտնվում է Եվրոպայի խորհրդի նախարարների կոմիտեի (այսուհետ՝ նախարարների կոմիտե) վերահսկողության ներքո։ Եվրոպական դատարանի վճիռների և որոշումների կատարման նկատմամբ նախարարների կոմիտեի վերահսկողության շրջանակում Հայաստանի Հանրապետության կառավարությունը նախարարների կոմիտեին տե​ղե​կացնում է արդարացի փոխհատուցման վճարման կամ վճարման ընթացքի վերա​բերյալ։
3. Սույն կարգում օգտագործվող հասկացությունները և եզրույթները կիրառ​վում են «Մարդու իրավունքների և հիմնարար ազատությունների պաշտպանության մասին» 1950 թվականի նոյեմբերի 4-ի կոնվենցիայով և «Միջազգային իրավական հարցերով ներկայացուցչի մասին» Հայաստանի Հանրապետության օրենքով սահ​մանված իմաստով:
ԳԼՈՒԽ 2
 ԵՎՐՈՊԱԿԱՆ ԴԱՏԱՐԱՆԻ ՎՃԻՌՆԵՐՈՎ ԿԱՄ ՈՐՈՇՈՒՄՆԵՐՈՎ ՍԱՀՄԱՆՎԱԾ ԱՐԴԱՐԱՑԻ ՓՈԽՀԱՏՈՒՑՄԱՆ ԳՈՒՄԱՐԻ ՎՃԱՐՄԱՆ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿԸ
4. Ֆիզիկական անձ հանդիսացող դիմումատուի կողմից արդարացի փոխհա​տուցումն անձամբ ստանալու նպատակով դիմումատուի կողմից ներկայացվում են հետևյալ փաստաթղթերը՝
1) դիմում՝ համաձայն ձևի՝ 
ա) Հայաստանի Հանրապետությունում բացված հաշվեհամարի դեպքում՝ ստացող բանկի անվանումը, հասցեն, դիմումատուի դրամային հաշվեհամարը,
բ) արտերկրում բացված հաշվեհամարի դեպքում՝ ստացող բանկի անվա​նումը, հասցեն, SWIFT/BIC կոդը, դիմումատուի հաշվեհամարը (IBAN), ինչպես նաև միջնորդ բանկի անվանումը՝ հասցեն և SWIFT/BIC կոդը նշելով․ 

2) բանկի կողմից տրամադրված հաշվեհամարի վերաբերյալ տեղեկանքը.

3) դիմումատուի անձնագրի պատճենը (ներառյալ հաշվառման հասցեն պա​րու​​նակող էջը)․ 

4) դիմումատուի նույնականացման քարտի պատճենը․ 

5) նույնականացման քարտի պատճենը չներկայացնելու դեպքում՝ սոցիա​լա​կան ապահովության քարտի կամ հանրային ծառայության համարանիշ հատկաց​նելու մասին տեղեկանքի պատճենը.
6) դիմումատուի կողմից անձնագիր կամ նույնականացման քարտ չներկա​յացվելու դեպքում՝ Հայաստանի Հանրապետության կառավարության 1999 թվա​կանի դեկտեմբերի 22-ի N 767 որոշմամբ նախատեսված անձը հաստատող փաս​տաթղթերից որևէ մեկը․
7) ձերբակալված, կալանավորված կամ ազատազրկման ձևով պատիժ կրող դիմումատուներն անձնագիր չունենալու դեպքում ներկայացնում են ձերբակալված կամ կալանավորված անձանց պահելու վայրի կամ քրեակատարողական հիմնարկի պետի կողմից տվյալ անձի՝ ձերբակալված կամ կալանավորված անձանց պահելու վայրում կամ քրեակատարողական հիմնարկում գտնվելու վերաբերյալ տրա​մադրված գրություն:

5. Երբ դիմումատուն արդարացի փոխհատուցման գումարը ստանալու համար լիազորում է այլ անձի (դիմումատուի ներկայացուցչին), ապա ներկայացվում են հետևյալ փաստաթղթերը՝
1) դիմումատուի ներկայացուցչի դիմումը՝ համաձայն ձևի՝ 

ա) Հայաստանի Հանրապետությունում բացված հաշվեհամարի դեպքում՝ ստա​ցող բանկի անվանումը, հասցեն, դիմումատուի դրամային հաշվեհամարը,

բ) արտերկրում բացված հաշվեհամարի դեպքում՝ ստացող բանկի անվա​նումը, հասցեն, SWIFT/BIC կոդը, դիմումատուի հաշվեհամարը (IBAN), ինչպես նաև միջնորդ բանկի անվանումը՝ հասցեն և SWIFT/BIC կոդը նշելով․ 

2) բանկի կողմից տրամադրված հաշվեհամարի վերաբերյալ տեղեկանքը.

3) դիմումատուի անձնագրի պատճենը (ներառյալ հաշվառման հասցեն պա​րունակող էջը)․ 

4) դիմումատուի նույնականացման քարտի պատճենը․ 

5) նույնականացման քարտի պատճենը չներկայացնելու դեպքում՝ սոցիալա​կան ապահովության քարտի կամ հանրային ծառայության համարանիշ հատկաց​նելու մասին տեղեկանքի պատճենը.
6) դիմումատուի կողմից անձնագիր կամ նույնականացման քարտ չներկա​յացվելու դեպքում՝ Հայաստանի Հանրապետության կառավարության 1999 թվա​կանի դեկտեմբերի 22-ի N 767 որոշմամբ նախատեսված անձը հաստատող փաս​տաթղթերից որևէ մեկը․
7) ձերբակալված, կալանավորված կամ ազատազրկման ձևով պատիժ կրող դիմումատուներն անձնագիր չունենալու դեպքում ներկայացնում են ձերբակալված կամ կալանավորված անձանց պահելու վայրի կամ քրեակատարողական հիմնարկի պետի կողմից տվյալ անձի՝ ձերբակալված կամ կալանավորված անձանց պահելու վայրում կամ քրեակատարողական հիմնարկում գտնվելու վերաբերյալ տրա​մադրված գրություն.

8) դիմումատուի ներկայացուցչի անձնագրի պատճենը (ներառյալ հաշվառ​ման հասցեն պարունակող էջը).
9) դիմումատուի ներկայացուցչի նույնականացման քարտի պատճենը․
10) նույնականացման քարտի պատճենը չներկայացնելու դեպքում՝ դիմու​մատուի ներկայացուցչի սոցիալական ապահովության քարտի կամ հանրային ծառա​յության համարանիշ հատկացնելու մասին տեղեկանքի պատճենը.
11)  դիմումատուի ներկայացուցչի կողմից անձնագիր կամ նույնականացման քարտ չներկայացվելու դեպքում՝ Հայաստանի Հանրապետության կառավարության 1999 թվականի դեկտեմբերի 22-ի N 767 որոշմամբ նախատեսված անձը հաստատող փաստաթղթերից որևէ մեկը.
12) դիմումատուի ներկայացուցչին դիմումատուի կողմից տրված նոտա​րական կարգով վավերացված լիազորագրի պատճենը։ 
6. Իրավաբանական անձ հանդիսացող դիմումատուի կողմից անձամբ կամ ներկայացուցչի միջոցով փոխհատուցում ստանալու նպատակով ներկայացվում են հետևյալ փաստաթղթերը՝
1) իրավաբանական անձի պետական գրանցումը (հաշվառումը) հավաստող պետական միասնական գրանցամատյանից տրված քաղվածքը․
2) իրավաբանական անձի կանոնադրությունը․
3) իրավաբանական անձի ղեկավարի կամ իրավաբանական անձի անունից հանդես գալու իրավասություն ունեցող անձի կամ ներկայացուցչի դիմումը` հա​մաձայն ձևի՝ 

ա) Հայաստանի Հանրապետությունում բացված հաշվեհամարի դեպքում՝ ստացող բանկի անվանումը, հասցեն և դիմումատուի կամ դիմումատուի ներ​կա​յա​ցուցչի դրամային հաշվեհամարը, 

բ) արտերկրում բացված հաշվեհամարի դեպքում՝ ստացող բանկի անվա​նումը, հասցեն, SWIFT/BIC կոդը, դիմումատուի հաշվեհամարը (IBAN), ինչպես նաև միջնորդ բանկի անվանումը, հասցեն և SWIFT/BIC կոդը նշելով․ 

4) իրավաբանական անձի ղեկավարի կամ իրավաբանական անձի անունից հանդես գալու իրավասություն ունեցող անձի և ներկայացուցչի անձնագրի պատ​ճենը (ներառյալ հաշվառման հասցեն պարունակող էջը)․
5) ներկայացուցչի միջոցով հանդես գալու դեպքում՝ վերջինիս տրված լիազո​րագրի պատճենը.
6) իրավաբանական անձի ղեկավարի կամ իրավաբանական անձի անունից հանդես գալու իրավասություն ունեցող անձի կողմից դիմում ներկայացվելու դեպ​քում՝ տվյալ անձի, իսկ ներկայացուցչի կողմից դիմում ներկայացվելու դեպքում՝ ներկայացուցչի նույնականացման քարտի պատճենը․
7) նույնականացման քարտի պատճենը չներկայացնելու դեպքում՝ սոցիալա​կան ապահովության քարտի կամ հանրային ծառայության համարանիշ հատ​կաց​նելու մասին տեղեկանքի պատճենը․
8) բանկի կողմից տրամադրված իրավաբանական անձի կամ ներկայացուցչի հաշվեհամարի վերաբերյալ տեղեկանք:
7. Դիմումատուի մահացած լինելու դեպքում ներկայացվում է ժառանգության իրավունքի վկայագիրը կամ ժառանգությունն ընդունած ճանաչելու վերաբերյալ դատական ակտը: Իրավահաջորդության այլ դեպքերում ներկայացվում է իրա​վահաջորդության փաստը հավաստող այլ փաստաթուղթ: 

8. Եթե դիմումին կից ներկայացվում է օտար լեզվով փաստաթուղթ, ապա միաժամանակ ներկայացվում է այդ փաստաթղթի հայերեն պատշաճ թարգ​մանությունը:
ԳԼՈՒԽ 3

 ԵՎՐՈՊԱԿԱՆ ԴԱՏԱՐԱՆԻ ՎՃԻՌՆԵՐՈՎ ԿԱՄ ՈՐՈՇՈՒՄՆԵՐՈՎ ՍԱՀՄԱՆՎԱԾ ԱՐԴԱՐԱՑԻ ՓՈԽՀԱՏՈՒՑՄԱՆ ՎՃԱՐՄԱՆ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ ՆԵՐԿԱՅԱՑՄԱՆ ԵՎ ԱՐԴԱՐԱՑԻ ՓՈԽՀԱՏՈՒՑՄԱՆ ՎՃԱՐՄԱՆ ԿԱԶՄԱԿԵՐՊՄԱՆ ԿԱՐԳԸ
9. Եվրոպական դատարանի վճիռներով կամ որոշումներով սահմանված արդարացի փոխհատուցման գումարի վճարումը կազմակերպում և իրականացնում է Հայաստանի Հանրապետության վարչապետի աշխատակազմը (այսուհետ՝ վարչապետի աշխատակազմ)՝ եվրոպական դատարանի վճիռը կամ որոշումն ուժի մեջ մտնելուց հետո եռամսյա ժամկետում, եթե դիմումատուի կողմից սույն որոշմամբ սահմանված կարգով ներկայացվել են փոխհատուցման վճարման համար անհրա​ժեշտ փաստաթղթերը։
10. Եվրոպական դատարանի վճիռը կամ որոշումն ուժի մեջ մտնելուց հետո սեղմ ժամկետում դիմումատուն կամ նրա ներկայացուցիչն անհրաժեշտ փաս​տաթղթերը ներկայացնում է վարչապետի աշխատակազմ էլեկտրոնային եղա​նա​կով՝ էլեկտրոնային հարցումների միասնական հարթակի (e-request.am հարթակ), էլեկտրոնային փոստի միջոցով կամ թղթային եղանակով:
11. Դիմումատուն կամ նրա ներկայացուցիչը սահմանված ժամկետում ար​դարացի փոխհատուցումը ստանալու համար պարտավոր են սույն կարգով նախա​տեսված անհրաժեշտ փաստաթղթերը պատշաճ ներկայացնել վարչապետի աշխա​տակազմ ոչ ուշ, քան արդարացի փոխհատուցման գումարի վճարման համար սահմանված ժամկետի ավարտից քսան օրացուցային օր առաջ։ Սույն կետի պա​հանջները խախտելու դեպքում վճարումն իրականացվում է սույն որոշմամբ սահմանված կարգով փոխհատուցման վճարման համար անհրաժեշտ փաս​տաթղթերը պատշաճ ներկայացնելուց հետո քսան օրացուցային օրում:

12.  Վարչապետի աշխատակազմի միջազգային իրավական հարցերով ներկա​յացուցչի գրասենյակը (այսուհետ՝ գրասենյակ), ստանալով դիմումատուի կամ նրա ներկայացուցչի կողմից ներկայացված անհրաժեշտ փաստաթղթերը, ստուգում է դրանց ամբողջականությունը և համապատասխանությունը սույն կարգին և Եվրո​պական դատարանի վճռին կամ որոշմանը: Անհամապատասխանություններ հայտ​նաբերելու դեպքում գրասենյակը տեղեկացնում է դիմումատուին կամ նրա ներկա​յացուցչին դրանց մասին՝ վերադարձնելով դիմումը, և սահմանում է ողջամիտ ժամ​կետ դրանք շտկելու և դիմումը նորից ներկայացնելու համար։ 
13.  Գրասենյակը սահմանված ժամկետում ամբողջական և սույն կարգի պա​հանջներին համապատասխանող անհրաժեշտ փաստաթղթերը ստանալուց հետո այն փոխանցում է վարչապետի աշխա​տա​կազմի ֆինանսական և հաշվա​պահական հաշվառման վարչությանը (այսուհետ՝ վարչություն) եվրոպական դատարանի վճռով սահմանված արդարացի փոխ​հատուցման վճարման վերջնաժամկետից առնվազն հինգ աշխատանքային օր առաջ՝ վճարման գործընթացի պատշաճ կազմակերպումն ապահովելու նպա​տա​կով, տեղեկացնելով նաև արդարացի փոխհատուցման վճար​ման համար սահ​ման​ված ժամկետների վերաբերյալ։ 

14. Վարչությունը փաստաթղթերը ստանալուց հետո անմիջապես ապա​հո​վում է արդարացի փոխհատուցման վճարումը:

15.  Այն դեպքում, երբ եվրոպական դատարանի վճռով կամ որոշմամբ արդա​րացի փոխհատուցման գումարը սահմանվել է մի քանի անձանց օգտին՝ որպես միասնական գումար, և վճռով կամ որոշմամբ չեն սահմանվել յուրաքանչյուր անձին հասանելիք գումարի չափերը, ապա արդարացի փոխհատուցման գումարը հա​մարվում է նրանց միջև հավասարաչափ բաշխված:
16. Եվրոպական դատարանի վճռով կամ որոշմամբ օտար արժույթով սահ​մանված արդարացի փոխհատուցման գումարի վճարումն իրականացվում է Հայաստանի Հանրապետության դրամով՝ վճարման օրվա դրությամբ  գործող փո​խարժեքով, եթե եվրոպական դատարանի վճռով կամ որոշմամբ այլ բան նախա​տեսված չէ։

17. Եթե անձն անհրաժեշտ փաստաթղթերը չի ներկայացրել վարչապետի աշխատակազմ և արդարացի փոխհատուցման գումարի վճարումը չի իրականացվել եվրոպական դատարանի վճռով կամ որոշմամբ սահմանված ժամկետում, ապա արդարացի փոխհատուցման գումարը ենթակա է վճարման դիմումատուի, նրա ներկայացուցչի կամ իրավահաջորդի կողմից սույն կարգով պահանջվող տվյալները և անհրաժեշտ փաստաթղթերը պատշաճ ներկայացվելուց հետո քսան օրացուցային օրում։ Գրասենյակն այդ մասին տեղեկացնում է նախարարների կոմիտեի քար​տու​ղարությանը՝ ներկայացնելով ձեռնարկված միջոցների վերաբերյալ տեղե​կատվու​թյուն։

18. Եթե Եվրոպական դատարանի վճռով կամ որոշմամբ սահմանված չէ ար​դարացի փոխհատուցման ձև և (կամ) չափ, այլ արդարացի փոխհատուցման ձևի և (կամ) չափի որոշումը թողնված է Հայաստանի Հանրապետության և դիմումատուի համաձայնությանը, սակայն դիմումատուն Հայաստանի Հանրապետության կողմից առաջարկված ձևի և (կամ) չափի առնչությամբ չի տալիս իր համաձայնությունը, բայց արդարացի փոխհատուցման առաջարկվող ձևը և (կամ) չափը հաստատվել է Եվրոպական դատարանի կողմից կամ ընդունելի է նախարարների կոմիտեի համար, ապա առաջարկվող գումարը կարող է հինգ տարի ժամկետով փոխանցվել դիմու​մատուի հաշվառման վայրի, իսկ հաշվառման վայր չունենալու դեպքում՝ բնա​կու​թյան վերջին հայտնի վայրի նոտարի դեպոզիտ հաշվին։

19. Եթե դիմումատուի՝ մինչ իրավունքի խախտումը եղած դրության վերա​կանգնումը գործնականում անհնարին է, ապա Հայաստանի Հանրա​պետությունը, հիմնվելով եվրոպական դատարանի և (կամ) նախարարների կոմիտեի կողմից ձևավորված չափանիշների վրա, որպես արդարացի փոխհատուցում առաջարկում է համարժեք այլընտրանք։ Դիմումատուի համաձայնության դեպքում առաջարկվող արդարացի փոխհատուցումը սահմանված ընթացակարգով փոխանցվում է դիմու​մատուին։ Եթե արդարացի փոխհատուցման առաջարկվող ձևի և (կամ) չափի առնչությամբ դիմումատուն չի տալիս իր համաձայնությունը, բայց արդարացի փոխհատուցման առաջարկվող ձևը և (կամ) չափը հաստատվել է եվրոպական դա​տարանի կողմից կամ ընդունելի է նախարարների կոմիտեի համար, ապա առա​ջարկվող գումարը կարող է հինգ տարի ժամկետով փոխանցվել դիմումատուի հաշվառման վայրի, իսկ հաշվառման վայր չունենալու դեպքում՝ բնակության վերջին հայտնի վայրի նոտարի դեպոզիտ հաշվին։
20. Եթե դիմումատուն հրաժարվում է եվրոպական դատարանի վճռով կամ որոշմամբ սահմանված արդարացի փոխհատուցումը ստանալուց, ապա այդ մասին գրավոր տեղեկացնում է գրասենյակին և (կամ) նախարարների կոմիտեին։ Դիմու​մատուի կողմից նախարարների կոմիտեին չտեղեկացվելու դեպքում նախա​րար​ների կոմիտեին տեղեկացնում է գրասենյակը։

21. Արդարացի փոխհատուցման գումարի վճարումն իրականացնելուց հետո վարչությունը վճարման կատարումը հավաստող փաստաթուղթն անհապաղ ուղար​կում է գրասենյակ։ Գրասենյակն ապահովում է վճարումը հավաստող անհրաժեշտ տեղեկատվության և փաստաթղթերի ներկայացումը նախարարների կոմիտեի քար​տուղարությանը։ 

22. Արդարացի փոխհատուցման գումարի վճարումն իրականացնելուց հետո, ինչպես նաև սույն կարգի 18-րդ, 19-րդ և 20-րդ կետերով սահմանված դեպքերում Հայաստանի Հանրապետությունը նախարարների կոմիտեին առաջարկում է փակել գործի անհատական միջոցառումների կատարողական–վերահսկողական վարույթը։

Ձև
ՎԱՐՉԱՊԵՏԻ ԱՇԽԱՏԱԿԱԶՄԻ ՂԵԿԱՎԱՐ
ՊԱՐՈՆ/ՏԻԿԻՆ -------------------------------ԻՆ

Դիմումատու՝ -------------------------------------

(ֆիզիկական անձի դեպքում՝ անունը, ազգանունը,

 իրավաբանական անձի դեպքում՝ լրիվ անվանումը)

Ներկայացուցիչ
՝ ------------------------------------------
(անունը, ազգանունը)
Հասցե  -----------------------------------------------
Հեռախոսահամար -----------------------------------------------

Էլեկտրոնային փոստի հասցե
 ----------------------------------------------

ԴԻՄՈՒՄ

________ թվականի ________________-ին Մարդու իրավունքների եվրոպական դատարանը հրապարակել է «____________________ ընդդեմ Հայաստանի» վճիռը/որոշումը/, որով հատկացվել է __________որպես արդարացի փոխհատուցում: Խնդրում եմ վերոնշյալ գումարը փոխանցել հետևյալ հաշվեհամարին.
Հաշվեհամար՝ ___________________

Հաշվետեր՝ ______________________

Բանկի անվանում՝ ________________
SWIFT/BIC կոդը (առկայության դեպքում)՝ ________________

IBAN (առկայության դեպքում)՝ ________________:

Կից ներկայացվում են հետևյալ փաստաթղթերը՝

	Հարգանքով՝
	        (ստորագրությունը)
	_____________________________
(անուն, ազգանուն)

	_______________________
(տարին, ամիսը, ամսաթիվը)
	
	


       ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
           ՎԱՐՉԱՊԵՏԻ ԱՇԽԱՏԱԿԱԶՄԻ

                         ՂԵԿԱՎԱՐ
                                     Լ. ՄԱԿՈՒՆՑ
� Լրացվում է միայն ներկայացուցչի միջոցով փաստաթղթերը ներկայացվելու դեպքում:


� Դաշտը պարտադիր չէ լրացման համար:





